  Майя Бывальцева Удмуртиысь вить ӵектосъёс «Православная инициатива» программа улсын покчи грантъёсъя конкурсын вормизы. Коньдон утэм огазеяськонъёслэн лыдметсы вожвылъяськонэз радъясь фондлэн  шараямын. Конкурсын Россилэн 48 улосвылъёсысьтыз но 3 кунъёсысь 146 ӵектосъёс вормизы. Соослы оглом 15 миллион манет висъялозы. Вормисьёс пӧлын: Сьӧлта ёросысь лыдӟетъюртлэн «Сказки из «Теремка»: мобильный кукольный театр» ӵектосэз; Якшур-Бӧдья ёросысь Тыло (Старые Зятцы) черкогуртысь шоръёзо школалэн «Крепкая семья — гордость села» фестиваль» ӵектосэз; Сарапулысь лыдӟетъюртлэн «Купола над городом. Духовная культура Сарапула на интерактивной карте» ӵектосэз; Сарапулысь ватсаса тодон-валанъёс сётонъя нылпи центрлэн «Предания святых мест Удмуртии» ӵектосэз; Вотка карысь лыдӟетъюртлэн «Читай книги — будь Человеком!» ӵектосэз. Ӵектосъёсты таяз арын 10-тӥ пӧсьтолэзьысен 10-тӥ шуркынмонозь быдэстыны кулэ. Вожвылъяськонэ Россилэн 61 улосвылъёсысьтыз, но 4 кунъёсысь оглом 375 куриськонъёс вуизы. Курем грантлэн быдӟалаез 120 сюрс манетлэсь трос луыны кулэ ӧвӧл. Ӵектосэз быдэстон понна сое кылдытӥсь одно ик аслэсьтыз но коньдонзэ висъяны кулэ. Тегъёс: Мерлык Лулчеберет Дышетон Удмуртия коньдон  